text: Så er det påske: 4500 æg i haven
  13 april 2017 kl. 15.20
  300-400 stopper op dagligt og nyder synet af Egon Hagensens have i Højer. Den er nemlig dekoreret med 4500 påskeæg.
  Traditionen med at hænge påskeæg ud er tysk. Den begyndte for en snes år siden med et par hundrede æg.
  TV SYD besøgte første gang Egon Hagensen for præcis ti år siden. Dengang var der 2500 æg i haven.
  - Påsken betyder alt, siger han i dag til TV SYD. Og at så mange stopper op og kommenterer det gør også godt.
  Til jul pynter han også op med lyskæder og den slags. Men påsken er det vigtigste.  Selv om det er et stort arbejde at få placeret de mange farverige påskeæg.
  
  